Boek: Al wat oorblyJulia Meiring het haar ma verloor toe sy ses jaar oud was. Haar pa is dadelik weer getroud, en sy is deur ŉ ongenaakbare stiefma grootgemaak wat byna die teenoorgestelde was van haar liefdevolle ma. Die stiefma het feitlik al haar aandag aan haar laatlammetjie gewy. Julia vind die liefde van haar lewe in haar buurman, Wynand du Toit. Hy is ŉ geskeide man, en die pa van twee kinders maar Julia laat haar deur die verhouding meesleur, want Wynand se kinders woon in die Kaap by hul ma, en sy kan hulle heeltemal vermy. Omstandighede dwing Wynand se eks en haar gesin terug Gauteng toe, en Julia verbreek summier hulle verhouding. Sy sien nie kans om ŉ ma te wees nie, en nog minder ŉ stiefma. Haar drakoniese stiefma sterf, en Julia besef weer eens hoe min sy van haar eie ma weet. Sy probeer ŉ beeld van haar ma saamflans uit die herinneringe wat haar veel ouer sibbe half onwillig met haar deel. Stadig maar seker besef sy dat haar ma nie ŉ engel was nie, dat haar stiefma nie inherent boos was nie, en dat sy dalk vir Wynand weer ŉ kans moet gee. Al wat oorbly is Santie van der Merwe se sesde roman. Uitgewer: Lapa Uitgewer Prys: R265,00* *Prys onderhewig aan verandering Koop die boek by Graffiti Boeke